Selle nädala saates:
Ärkamispiisad: kuidas filmi 'Jeesus-revolutsioon' menu
näitab uut nälga Jumala järele USAs.
Veel:
Kristlased ja juudid ühtsena pühas linnas Jeruusalemmas.
50 riigi esindajad pluss miljonid üle maailma
palvetavad rahu Jeruusalemmale.
Ja:
Ukraina haavatavaimad ohvrid. Sõda nõuab tuhandete laste elu.
Näeme, kuidas mõned kummastki leerist omavahel sõbrunevad.
Tere vaatama selle nädala Kristliku Maailma Uudiseid!
Olen George Thomas.
Jeesus-revolutsiooni on peetud viimaseks suurärkamiseks üle USA.
Täna on märke, et Jumal loob jälle uut.
Ärkamised ülikoolilinnakutes
ja paljud ristimised kirikutes ja koguni vanglates näitavad,
et rahvas pöördub Jumala poole.
Samuti on filmist 'Jeesus-revolutsioon' saanud kassamenuk.
Hiljuti kõnelesid CBN’i John Jessup ja Abigail Robertson
pastorite Greg ja Cathe Laurie’ga, filmis näidelnud päriselupaariga,
filmi edust ja sellest nähtuvast rahva näljast Jumala järele.
Greg ja Cathe, alates avanädalast
on 'Jeesus-revolutsioonile' müüdud pileteid üle ¤50 miljoni eest.
Esmalt, mida arvate sellest uskumatust menust,
ja, lõppeks, kuidas sobib see kokku suurema narratiiviga,
märkidega, et Jumal loob uut?
Arvan, et nii ongi: Jumal loob uut.
Ja see oli menukas mitte üksi kinodes,
vaid lõi lakke ka ka voogedastused ja DVDde müügi.
Rahval on nälg selle järele.
Ja oli hämmastav, et teda osteti rohkem
kui menukeid nagu Top Gun, Avatar ja uus Ant-man.
Miks siis rahvas seda vaadata tahab? Arvan, et nad on sellest kuulnud.
Nad on kuulnud kuuldusi kinodest - sest ma ei tea ühtki filmi,
mis oleks pannud kinos rahva spontaanselt palvetama ja ülistama,
või et pärast filmi vaatamist
tahtnuksid lapsed saada ristitud - ja nad ristitigi purskkaevus kino ees.
Ma pole sellest kunagi varem kuulnud.
Need on kõik väikesed märgid, et Jumal loob uut.
Vahel, kui ma Cathe’iga jalutan, ütlen: Cathe, vihma sajab.
Ta vastab: Ei saja!, aga paksude juuste tõttu ta sadu ei märka.
Ütlen: Sajab küll, kiilakad mehed märkavad kohe, et sajab, eks?
Ma tunnen ja näen,
et Jumala teod 'Jeesus-revolutsiooni' kaudu, Asbury's, mujal, nagu kuuleme,
on kui vihmapiisad, ja meie palvetame, et tuleks padukas.
Kuid arvan, et see on enamat kui pelgalt menufilm,
ja Hollywood paneb tähele.
See on lugu, mis puudutab rahvast.
Cathe, Greg nimetas su nime, sa peaksid saama vastata.
Miks sinu arvates tekib nii paljudel vaatajail side selle looga?
Arvan, et see sarnaneb meie praeguse ajaga.
Just!
Arvan, et terve põlvkond noori otsib,
paljud on ärevil, ja paljud otsivad
lihtsalt elu mõtet ja eesmärki, ja otsivad Jumalat.
Kas teadlikult või mitte, otsivad nad väga mitmel moel,
ja paljud teed viivad rappa.
Ja sama tundsime meiegi.
Kasvasime üsna kõlbelises peres, kus käidi kirikus,
ja tuli suur hipilaine, mis oli minu jaoks nii põnev ja kutsuv,
kuna tõotas suuremat eesmärki ja mõtet ja vaimsust,
mida ma ei näinud vanas heas kirikus, kus käisin.
Seepärast arvan, et millegi enama otsimine
kui pelgalt meie maine maailm, kus elame,
on pandud me südamesse Jumala poolt,
kuid arvan, et praegune aeg,
kus kõik need jutud Jumalast ja Piiblist ja pühakirjast,
see kindel ja kõlbeline võrgustik on me elust minema pühitud,
paneb meid ja neid noori südamest otsima.
See ei pruugi nii paista, nagu ei paistnud välja
ka meie Jumala-otsingud, kui katsetasime LSD’ga.
Ja arvan, et siin on sarnasus.
Riigis on nii palju lahkmeelt, palju poliitilisi lõhesid,
palju purunenud peresid ja kodusid, et lapsed ja suured on meeleheitel.
Ja Chuck Smith ütles, kui Greg talt kord küsis -
Chuck Smith on selle filmi tegelane
keda mängib Kelsey Grammer
vanem pastor, kes nägi Jeesus-revolutsiooni.
Ja Greg küsis: Chuck, kas su silmad näevad teist veel?
Chuck vastu: me pole veel vist meeleheitel.
See oli - kui kaua tagasi, 7 aastat?
Veidi rohkem.
Arvan, et on tulemas tõeline meeleheide,
ole sa siis kirikuskäija või mitte,
sa näed, mis praegu maailmas toimub, ja arvan, et rahvas ütleb:
Meil on midagi vaja; midagi peab juhtuma.
Ja kui vaadatakse seda filmi, ja nähakse, et elud muutuvad,
siis võib põlvkond noori leida lootuse ja eesmärgi ja mõtte.
See annab lootust neile
ja eriti meile, nüüd juba vanemale põlvele, kelle lapsed sirguvad.
Aamen!
Ja te kõik olite tiimis pea kogu selle filmi tegemise aja.
Kuidas nägite Püha Vaimu tegutsemas filmi tegemise käigus?
Kohati oleks nagu 1960ndad tagasi tulnud.
Filmis on stseen, mis on põgusalt ka treileris,
kus Greg, keda mängib Joe Courtney - mina noorena -
astub esmakordselt kirikusse.
Ütlesin John Irwin’ile:
’Uskumatu, et tabasid täiuslikult tolleaegset olustikku.’
Palju detaile tuli meelde.
Ütlesin, et vaip oli roheline ja karvane,
kirikupink kõrbenud oranži värvi, ja kirjeldasin kõike seda,
ja John oskas kõige selle sisse panna.
Ja kui seda vaatad, tunned, nagu oleks see päris.
Ja ütlesin John Irwin’ile:
’Vist parim, mida teha saime, oli,
et rahvas tundis, nagu toimuks see nende endiga, nad oleks nagu sees.
Ja ütlesin talle pärast selle stseeni filmimist:
’Püüdsid välgu pudelisse!’
Selline stseen siis, ja siis veel üks, kui toimus ristimine Piraadiabajas,
väikeses looduslikus amfiteatris Newport’i rannal, kus toona ristisime.
See on ise nagu filmitegelane, sest see on alguses, keskel ja lõpus.
Väga pöördelised stseenid ses filmis.
Ja kui ristisime filmi statiste, siis nad ütlesid:
’Palun ristige mind päriselt!’
Ja rahvas võttis Kristuse vastu lausa filmimise ajal.
Ja ristisimegi tööajal ühe tegelase lausa kostüümis.
Ja hiljem tuli ta mu juurde, kui filmimine veel käis -
sest püüdsime tabada loojangut, aega oli selleks ca 30 minutit,
ja seejärel saab luba läbi, nii et kõik tuli ära teha.
Ta tuleb mu juurde ja ütleb: ’Tahan päriselt ristitud saada.’
Ütlesin: ’Enne pead Kristuse vastu võtma!’
Ja selgitasin talle, mis see tähendab,
ja palvetasin temaga ja ristisin ta.
Ja nii nad filmisid stseeni ja vaatasid siiapoole,
ja ma ristin teda reaalajas, ja kõik on pahviks löödud.
Küllap see lekitati kuidagi filmi,
ja kui seda vaadata, siis tundub nagu päris.
Ja tundub nagu päris sellepärast, et ongi päris.
Ja ma pole eales näinud seda mängufilmis.
Dokfilmis küll võib midagi taolist näha, aga see on mängufilm,
ja uskumatu, et saime selle jäädvustada.
Ja see on üks põhjuseid, miks see rahvale peale läheb.
See puudutab sügavalt nende hingekeeli.
Kõik põlvkonnad, ca 4 põlvkonda, suhestuvad sellega.
Olen kuulnud lugusid, et nii vanavanaema, vanaema, ema
kui ka lapsed, koguni 10-aastased, on saanud puudutatud sellest filmist,
sest selles on üks noorem näitleja, kes mängib mind,
ja mu ema, kes oli alkohoolik, kelle eest pidin hoolitsema.
Ja nii saab suhestuda selle filmi ühe või teise aspektiga.
Chuck ja Lonnie ja nende pinged
ja Greg ja Cathe ja nende suhe ja Cathe ja tema isa suhe.
Väga huvitavad arengud.
Ja Chuck ja ta tütar ja kuidas nad lähedasemateks said.
Ja nii palju suhteid,
ja kõik on päris, sest me ei vältinud konflikte,
ei tahtnud kõike täiuslikuks teha.
Tahtsime öelda, et elu ongi selline,
aga kui Jumal sisse tuleb, siis see muutub.
Rääkige vägevatest hetkedest!
Rääkisite just lahkunud Chuck Smith’ist, pastorist.
Filmis on hetk, mil ta silmad avanevad,
kui ta mõistab, et hipid otsivad hoopis Jumalat - vaatame kiirelt üle!
Pikka aega elasin San Francisco’s tänaval, Haight-Ashbury’s ja igal pool,
ja tegime kõike ja kõikidega.
Selles asi oligi!
Mõistate, uimastid on ju otsing!
Mille otsing?
Jumala otsing.
Kuidas te ei mõista?
Terve põlvkond otsib nüüd Jumalat.
Kõik võivad tulla ...
Cathe, rääkisid juba sarnasustest.
See paneb mõtlema - ja eks te olete seda juba näinud läbi põlvkondade? -
et on olemas tsüklid.
Rääkige, mis vili sellel on.
Mitte ainult taoliste otsingute vili, vaid ka tee, millele võidakse jõuda.
Ütleksin, et kui vaadata vilja ainuüksi meie endi elus ...
olime põlvkond lapsi, kes tulid Kristuse juurde Jeesus-liikumises.
Abiellusime Greg’iga veebruaris 49 aasta eest,
Varsti saab 50 aastat abielu.
Ja vaimulikku teenimist tuleb meil 50 aastat.
Nii et püsiv mõju ...
see võis paista vaid tundepuhanguna, millest läbi tulla ja edasi minna,
aga see polnud hoog, see oli elu, hingamine, suhe kõiksuse Jumalaga,
mis meid, nagu Greg ütles, absoluutselt pahviks lõi.
Olime tõesti pahviks löödud, et Jumal armastab meid.
Muide, juhuks, kui sa slängi ei tunne - pahvikslöömine tähendab head.
Mitte halba, nagu saaksid hoobi või nii!
Taevas on Jumal, kes hoolib nii väga igaühest, kadunud lastest,
ja see Kristusega sõlmitud suhe on jäänud püsima.
Greg rajas vaimuliku teenistuse, jäime Jeesuse järel käima.
Aga mitte ainult need, kes on asunud vaimulikku teenistusse.
On neid, kes abiellusid, lõid pere, kasvatasid lapsi Issanda järgijaiks.
Ja see on olnud püsiv vili Jumala tööst meie elus.
Vägev! Muide, see intervjuu on osa CBN’i erisaatest USA ärkamise kohta.
Laurie’d räägivad Jumala ajastusest -
kuna filmi linastumine langes kokku Asbury ärkamisega -
ja paljust muust.
Erisaadet saab näha CBN’i Youtube’i lehel.
Järgnevalt, kristlased ja juudid ühinevad,
et täita Piibli käsku palvetada rahu Jeruusalemmale.
Ostke Pat Robertsoni uus audioraamat 'Karjapoisist kuningaks. Taaveti elu'!
Uurige Piibli ühe lemmiksangari elulugu.
Avastate, kuidas tühisest karjapoisist sai vägev kuningas Iisraelis.
Tema eeskuju võib suunata teie elu.
Taaveti prohvetlik hääl võib tugevdada teie usku.
Tema vaimulik tunnetus võib teid täna tiivustada.
Saate ka teada, kuidas Taavet muutis ajaloo kulgu?
Saate kuulata Pat Robertson’i värskeimat audioraamatut
’Karjapoisist Kuningaks. Taaveti elu’, kui saate CBN’i partneriks.
Kaasa saab 10-päevase harduspäeviku
’Jumalale meelepärane mees’ Taaveti psalmide teemal.
Hankige võrratu audioraamat ’Karjapoisist kuningaks. Taaveti elu’
ja harduspäevik ’Jumalale meelepärane mees’ juba täna.
Helistage 1-800-700-7000 või tellige lehelt CBN.com.
Juba saadaval!
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime seost popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:30 CBN’i uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson’iga!
Rääkige, mis selles on.
CBN’i tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline.
Näete, mida peate teadma, et elada tervemat elu!
Vaadake Tervet Elu teisipäeva õhtuti kell 20:30 CBN’i uudistekanalilt.
Püsige kursis CBN’i Uudistega kogu päeva kõikide meie kanalite kaudu.
Tere tagasi!
Iisraelis sattusid nelipühapäevale kolm suurt palveüritust.
Sellal kui miljonid palvetasid üle maailma, kogunesid sajad kristlased
Jeruusalemma lõunapoolseile astmeile Templimäe all.
See on ajalooline! Midagi niisugust pole varem juhtunud.
Üle saja miljoni inimese palvetavad Iisraeli eest ja maailma eest,
kuna käivitati 10-aastane koostöö Suure Misjonikäsu täitmiseks.
Koosolekul käivitasid ristiusu juhid üle ilma Tõotus 2033’e,
10-aastase misjoni hea sõnumi kuulutamiseks kogu ilmale.
See tähistab ka 21-päevase palve- ja paastuaja lõppu.
12 000 ühingut 120 riigist ja 100 keelest
pidasid 21-paastu Jesaja 62. pt. põhjal.
Lõppsihiks on panna 100 miljonit palvetama Iisraeli eest.
Mõned ultraortodoksid taunisid seda üritust.
Protestijad väitsid, et kristlased rüvetasid juudi pühapaiku,
ega tahtnud neid palvekoosolekule lasta.
Hiljem sel nädalal kogunesid juudid ja kristlased üle ilma
palvetama rahu Jeruusalemmale.
Chris Mitchell toob teate Jeruusalemma palvushommikusöögilt.
Tänavusele üritusele tuli kokku pea 50 riigi esindajaid.
See on väga lihtne, mitte poliitiline.
Meie soov on palvetada rahu Jeruusalemmale.
Seitse aastat oleme kogunenud Jeruusalemma,
ja üle ilma on tulnud rahvast palvetama rahu Jeruusalemmale.
See on mõeldud tooma inimesi ja riike kokku palvetama ja saama õnnistust,
sest Siionist lähtub Seadus ja õnnistab Jeruusalemma rahuga.
Knesset kutsus osavõtjaid parlamenti külla.
See naasmine meie pühale maale pärast 2000-aastast pagendust
on kõikide prohvetite tõotuste täitumine.
Et see imeline kogemus jätkuks, vajame teid.
Vajame tõelisi sõpru, kel on meiega ühised väärtused.
Jeruusalemma palvushommikusöök on muutunud üleilmseks sündmuseks,
mõjutades paljusid riike, Aafrikast Lõuna-Ameerika ja Euroopani.
Püüame kolida Itaalia saatkonna üle Tel Aviv’ist Jeruusalemma,
mis on küll väike, kuid oluline žest,
tunnustamaks selle püha linna ja ka Iisraeli riigi püüdluste tähtsust.
Iisraeli välisministri sõnul võib Ungarist saada esimene riik EL’is,
mis toob oma saatkonna üle Jeruusalemma.
Maailma keskpunkt on Siion, maailma keskpunkt on Jeruusalemm.
Ja Jeruusalemm on Iisraeli terviklik ja jagamatu pealinn.
Ja sooviksin, et meie, Ungari rahvas, oleksime lambad[, mitte sikud].
Tahaksime olla õnnistatud rahvas.
Seepärast palvetame Iisraeli eest!
Palvetame rahu Jeruusalemmale iga kord!
Ja siis tuuakse siia saatkondi,
ja see toob tagasi õnnistuse neile maadele,
sest just nõnda ütleb Jumala sõna:
Õnnistus lähtub Jeruusalemmast ja Iisraelist teistele rahvastele.
Paljudele tähendab palvetamine Jeruusalemma eest
Piibli tõotuste täitumise palumist sellele linnale.
Palvetada, et Jumala tahe Jeruusalemma kohta sünniks,
olla vahimees müüril, ümbritseda teda päeval ja ööl oma palvetega.
Siioni pärast me ei vaiki ega jää rahule,
kuni Ta on teinud Jeruusalemma kiituseks kogu maailmale.
Michelle Bachman, Regent’i Ülikooli Riigijuhtimisinstituudi dekaan, ütleb,
et kuna üks Jeruusalemma palvushommikusöök
toimus moslemimaal Kosovo’s, siis võiks püüda veelgi kõrgemale.
Miks mitte palvetada Iraani pärast? Miks mitte Saudi Araabia pärast?
Miks mitte Põhja-Korea pärast? Miks mitte kommunistliku Hiina pärast?
Needki riigid vajavad Jeesust! Nemadki vajavad õnnistust!
Nõnda me teemegi!
Seisame siin usus ja palvetame Jumala sõna peal,
et Jumal ilmutaks oma Vaimu neis riikides.
Chris Mitchell, CBN’i Uudised, Jeruusalemm.
Tänan, Chris! Pärast pausi: lapsed juhivad teed!
Ukraina ja Vene õpilased sõbrunevad rahvusvahelises koolis.
Kui maailm vaatab pealt.
Siin Lähis-Idas käib kõva diplomaatiline köievedu.
Saate lähemalt teada saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBN’i Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont täna kell 20:30 CBN’i Uudistekanalilt.
Orvu Väljavaade tahab armastada ja teenida riskilapsi,
aidata neil hoida peresid koos
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Tule kaasa!
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Petlemma küngastelt pärit
vahvast poisist
saab Iisraeli kuulsaim kuningas.
Ammutage vaimulikke õppetunde Taaveti uskumatu elu varal
Pat Robertson’i värskeimast audio- raamatust ’Karjapoisist kuningaks’.
Kaasa saab 10-päevase harduspäeviku! Juba saadaval!
Sinu uudistekanal, sinu saated, lood, mis sulle korda lähevad,
sulle sobival ajal, sulle sobivas kohas!
Lae alla CBN’i uudiste äpp juba täna!
Tere tagasi!
Pilt Ukraina sõja hävitustööst hakkab selgima.
Vene sissetungist saadik on surma saanud üle 500 Ukraina lapse,
nagu ütleb USA saadik.
Selle nädala USA Õhuväeakadeemia lõputseremoonial
rõhutas president Biden, et USA toetus jätkub.
Ja ameerika rahva toetus Ukrainale ei kõigu!
Kaitseme alati demokraatlikke riike, alati!
Presidendi sõnad lennuväekooli lõpetajatele Colorado’s kõlasid ajal,
mil Kiievit tabas taas Vene vägede raketirünnak
ning üks laps ja veel vähemalt kaks inimest sai surma.
Noored Ukrainast ja Venemaalt
näitavad maailmale, et lootus rahuks pole kadunud.
CBN’i korrespondent Chuck Holton teatab,
kuidas nad annavad vaimustavat eeskuju ühtsusest ja sõprusest.
Miljonid ukraina pagulased on põgenenud Euroopasse,
venelased aga otsivad varju endistest NSVL’i vabariikidest, nagu Gruusia.
Armeenias on pagulased mõlemast riigist leidnud rahusadama.
Ühes eragümnaasiumis nimega Armeenia Rahvusvaheline Kool
annavad mõlema vaenupoole õpilased oma valitsustele õppetunni,
milline on kaastunde vägi!
Meil on õpilasi Ukrainast, Venemaalt, Moldovast.
Kõik nad tunnetavad konflikti.
Nii aitasime neil ennekõike end sisse seada.
Nad on muidugi mures oma perede ja sõprade pärast kodus.
Kasutame õpilasi ka õppevahendeina.
Ajaloo- või maailmapoliitika tunnis
ei räägi me tühja juttu.
Kuulame neid, keda konflikt vahetult puudutas ja veelgi puudutab.
Rahvas juba rääkis, et puhkeb sõda, kuid ma ei tahtnud seda uskuda.
Sest mõtlesin: miks peaks 21. sajandil sõda alustatama?
Miks peaks seda tegema?
Aga juba järgmisel päeval puhkes sõda, kuulsin plahvatusi ja puha.
Kui sõda algas, olid kõik šokis.
ja tulime perega kokku ja arutasime:
Mida teha? Kas lahkuda kohe või oodata kooliaasta lõpuni?
Praegu on selles linnakus
ca 220 õpilast rohkem kui 80lt erinevalt maalt.
Nad on praegu eksamil, pean olema tasa.
Kuid nad räägivad mulle,
et parim osa sellest kogemusest on see, mis toimub pärast tunde.
Olen üliõnnelik, et siin pole kedagi, kes toetaks minu rahva genotsiidi!
18-astane Anna oli mures,
et kohtab neid, kes toetavad sõda tema riigi vastu.
Ent ta avastas hoopis midagi ülevamat.
Siin ilmas, eriti selles koolis, on ka häid venelasi, päris palju!
Ja kooli juhid usuvad,
et kaastunne on palju enam väärt kui vaid teadmised.
Sellepärast usumegi, et kui soovime rahulikku ja kestvat maailma,
peame õppima üksteist tundma ja mõistma.
Chuck Holton, CBN’i Uudistele, Dilidžan, Armeenia.
Vaatate CBN’i uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis toimub maailmas ja mille pärast saate palvetada.
Vaadake CBN’i uudiseid!
Sest tõde loeb!
Tööpäeviti kell 17:00 CBN’i uudistekanalil.
Petlemma küngastelt pärit
vahvast poisist
saab Iisraeli kuulsaim kuningas.
Vapper sõjamees,
eksinud ja õnnetu mees,
muusika- ja usumees,
missiooni- ja visioonimees,
kuid üle kõige Jumalale meelepärane mees.
Ammutage vaimulikke õppetunde Taaveti uskumatu elu varal
Pat Robertson’i värskeimast audio- raamatust ’Karjapoisist kuningaks’.
Kaasa saab 10-päevase harduspäeviku. Juba saadaval.
Tänapäeva teadusvallast väljaspool on vägi, mis ei allu loogikale.
- Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitasid üle võimatutest olukordadest.
- See oli lihtsalt täielik ime! - Palve aitab!
- Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBN’i uudiste ja CBN’i pere kanalitel.
Nädalauudiste lõpetuseks:
nelipühapäeval ristiti Piraadiabajas Lõuna-California’s üle 4000 inimese.
Muide, see toimus samal rannal, kus tuhanded said ristitud
Jeesus-liikumise aegu ’60ndate lõpul ja ’70ndate algul.
Kolleeg Wendy Griffith teatab:
See oli vägev vaatepilt!
Tuhanded kahlasid Piraadiabaja vette, et tähistada uut elu Kristuses.
Üle 280 kiriku osales sel Lõuna-California ristimisüritusel.
Sellega tähistati Jeesus-liikumise 50. aastapäeva samal rannal,
kus ristimised aitasid kaasa sellele ajaloolisele ärkamisele.
Mõne meelest on pühapäevane ristimine järjekordne märk
USAs toimuvast vaimulikust ärkamisest.
Usume, et sellest saab ajalooline päev USAle,
ajalooline päev California’le, ja ehk ka uue suure ärkamise algus.
Kas usud seda, California?
Uskumatu, et nii palju rahvast tuli kokku.
Istusin kalju peal ja vaatasin ristimisi, ja sealsamas on ka trepp,
kust sai alla minna ja end ristida lasta.
Seal oli suur saba!
Ja siis korraga see saba suundus parkimisplatsile.
Polnud nõnda, et rahvas tuli lihtsalt uudistama, vaid tahtis saada ristitud.
See lõi mind pahviks!
Paljud jagasid nähtut sotsiaalmeedias.
Teiste hulgas kirjutas ülistusjuht Lindy Cofer:
’Kirik on elus! Milline kaunis vaatepilt eile Lõuna-California’s!’
Ka Eddie Ferguson postitas Instagram’i:
’Oli tohutu õnnistus näha nii paljude ristimist!
Ja veel näha, et see toimub samas kohas,
kus ristiti hipisid Jeesus-rahva liikumises 50 aastat tagasi!
See oli tõesti ebareaalne!’
’Kas tunned, kuis maa kõigub ...’
Wendy Griffith, CBN’i Uudised.
Kui sul on kahtlusi, kas kirik on elus siin USAs ja üle ilma,
siis loodetavasti on meie tänased lood näidanud, et Jumal on vägagi tegus.
Tänan väga vaatamast sel nädalal!
Loodan, et kõik meie uudised on teile innustuseks!
Järgmise nädalani meilt kõigilt siit CBN’i peakorterist:
Nägemist! ja Jumal õnnistagu teid!
Tõlge: Sulev Kivastik